Шестата среща на българските медии по света отбеляза рекорд по участници с повече от 210 регистрирани журналисти от 35 държави и най-широк обхват от дискутирани теми\nТова е най-голямата среща на българските медии по света, защото имаме участници от 35 държави, 210 регистрирани журналисти,отбеляза генералният директор на БТА Максим Минчев по време на срещата във Виена. По думите на кмета на София Йорданка Фандъкова срещите, които БТА организира са един позитивен национален проект. Министър-председателят Бойко Борисов посочи в изказването си при откриването на срещата, че в България медиите са сто процента независими от държавата и общините и добави, че оставя на тяхната съвест да преценят, дали са независими от собствениците си или спонсорите си. Известно е, че нашето правителство не се меси на медиите, те работят в една прекрасна среда и се саморегулират, каза Бойко Борисов. Той отбеляза, че няма да вземе страна в корпоративните спорове между отделните медии и опитите им да се използва държавата, като регулатор.\nМЕДИИТЕ И КУЛТУРАТА\nЛайтмотив на форума бяха промените в българското медийно пространство през последната година. Участниците коментираха, че вестницие са претърпели спад в тиражите и рекламните си постъпления. Според един от модераторите на срещата Мартин Захариев става въпрос за спад от близо 30 процента на рекламните приходи за първите три месеца на тази година. Лидерите на пазара търпят големи загуби, за което вина има и липсата на прозрачност за техните тиражи, липсата на Одитно бюро по тиражите, което според Захариев отблъсква рекламодателите. Бъдещето на Българската национална телевизия и Българското национално радио беше другата тема, която предизвика разгорещени дискусии. Председателят на СЕМ доцент Георги Лозанов отбеляза, че е необходимо да се извърши реформа и този въпрос да бъде решен генерално. По думите му е много важно да има различно управление и мениджмънтът на корпорацията да няма досег с програмните схеми, за да има по-голяма свобода на програмите. Ролята на медиите за популяризиране на българската култура и изграждане на национално самочувствие бе тема на панела, в който участва министърът на културата Вежди Рашидов. По думите му медиите трябва да бъдат партньор на изкуството, те са огромна сила, която понякога може да бъде и разрушителна.\n"Искам един ден да покажа българската култура в Гран Пале /Grand Palais/ и съм на ръба да го направя. Това е мечтата ми. Да облепя Париж един месец с български плакати и да се повтарят български имена.\nНа срещата бяха представени и проектите „Раждането на Европа – история и реалност”, иницирана от областния управител на Стара Загора Йордан Николов и БТА за да популяризира неолитните жилища в града, открити през 1979 година. Областният управител на Сливен Марин Кавръков представи 13 икони от 17 и 18 век, притежание на Художествената галерия в града. В рамките на форума известният български фотограф Иво Хаджимишев представи новият си проект „Лица на българската духовност”, припомняща за големите българи от миналото столетие до наши дни. В дискусията ”Ще имали музей на комунистическото минало В България” се включиха Георги Лозанов и участници в срещата от чужбина. Лозанов отбеляза, че България е останала последната държава, в която няма такъв музей. По думите му има вече решение на Министерски съвет, благодарение на министъра на вътрешните работи, към когото е отправен апел да разреши в сградата на бившия Музей на революционната бдителност да започне изграждането на такъв музей. В рамките на дискусията Маринела Липчева от Дойче Веле отбеляза, че германското общество има силна култура на помненето. В центъра на Берлин има частен музей на социализма, където се показват и абитуриентските балове, и подслушвателни системи.Така немците се справят с въпроса за миналото си, коментира Липчева.\nСТОЛИЦИТЕ И БИЗНЕСЪТ\nАкцент бе и дискусията „Столиците на 21 век. Традиция и бизнес. София и Виена”, в която участваха представители на столичана община и българо-австрийския бизнес. Кметът на София Йорданка Фандъкова отбеляза, че в момента София има сериозен шанс, тъй като интересът на инвеститорите е голям и това е било потвърдено при нейни работни среща във Виена. В подкрепа заместник-кметът Минко Герджиков цитира данни, че за 2008 година, в която от 6,5 млрд. лв. инвестиции за страната 4 млрд. лв. са били в София. Главният архитект Петър Диков представи идеята за изграждане на завод за трамваи в София. Диков каза, че София ще набляга на инвестиции за развитие на производството в града, като по този начин ще се стимулира икономиката на столицата. Приоритети на града ще бъдат изграждането на офисцентрове, обновяването на производствените зони, както и проекта за развитие на територията на бившия комбинат "Кремиковци". Проектът е наречен "Източноевропейски бизнес и финансов център" и предвижда ще бъдат изградени логистични центрове, офиси и жилища. Целта е София да стане място за развитие на високите технологии, конкурентен град за правене на бизнес. Атанас Буглов, управител на "Винербергер", представи концепция за изграждането на енергийно ефективна къща, която има по-ниско потребление на ток, по-ниски нива на въглеродни емисии, по-ниски разходи, по-високо качество на живот, като по този начин ще се създадат устойчиви общности. Според него е необходимо да се работи за това сградите да се изграждат с устойчиви материали, за да се постигне този ефект. Той изнесе данни, според които страната ни е презастроена и то в рамките на само две години - от 2005 до 2007 година у нас са инвестирани 21 милиарда лева в строителство. На всеки 1000 жители се падат по 500 жилища, които за съжаление, в по-голамата си част не са изградени с устойчиви материали. Калин Пешов, изпълнителен директор на "Главболгарстрой" АД, показа развитието на строежа на многофункционалната спортна зала на "Четвърти километър". За пет месеца са завършени основните строителни дейности, започнало е изграждането на трибуните, тренировъчните зали. Залата ще разполага с 12 500 седящи места, а 17 500 ще могат да присъстват на концерти. В нея ще се провеждат състезания по 16 вида спорт. Николай Бъчваров, управител на "Баумит" България, представи възможностите на австрийски проект, насочен към термично саниране на частни къщи и предприятия. Кампанията, която е продължила четири седмици, като са били инвестирани 50 милиона евро за частни къщи и толкова за предприятия, е донесла допълнителни инвестиции от 650 милиона евро, държавата е взела 200 милиона евро данъци, осигурени са били 7000 работни места. "Баумит" България смята да направи подобен пробен проект, в който да инвестира 100 хиляди лева, и ако има подобен икономически ефект, да го предложи на държавата, обясни Бъчваров. Според него такъв пилотен проект може да се реализира със съдействието на една от малките общини у нас. Николай Генчев, главен изпълнителен директор на „Уника- България” представи ролята на застраховането в живота на модерните столици. Боряна Манолова от "Сименс" разказа за екологичните проекти на компанията, сред които са електроцентрали с комбиниран цикъл. Една от тях е Пловдив ТЕЦ Север. "Сименс" вече има инсталирани пет апарата за ядрено-магнитен резонанс - Magnetom ESSENZA. Най-новият от тях е в процес на инсталация в I-ва МБАЛ. 50 мотриси Siemens Desiro пътуват от няколко години по железопътните линии на България. Манолова припомни, че преди месец министър Трайчо Трайков евръчил инвестиционен сертификат клас "А" на International Wind Concepts България за проекта им за ветрови парк Лозенец. IWC България е съвместно дружество на Siemens Project Venture GmbH и Windkraft Nord AG. Главният изпълнителен директор на М-Тел Андреас Майерхофер представи електронен училищен дневник, който проследява и управлява учебния процес по електронен път. По този начин родителите директно ще получават на мобилните си телефони информация за присъствието на детето в клас, както и за неговите оценки. Новите технологии ще могат да се използват и за дистанционно управление на отоплението на обществените сгради, което ще спести до 35 процента от разходите. Фирмата е разработила и интегрирано решение за диагностично-консултативните центрове, което представлява обща електронна здравна база, оптимизираща лекарския и болничния график. Нещо, което би било от полза за град като София, е предложението за използване на мобилни билети за градския транспорт - купуване на билет през мобилния телефон.\nОсобен интерес сред представителите на българските медии в чужбина предизвика реализираната идея на управителят на православен парк „Св. Архангел Михаил” Димитър Ламбовски за частен православен гробищен парк, изграден в Бояна. Този проект е вид социален експеримент, защото искаме да провокираме размисъл - когато изпращаме близките си, по какъв начин това се случва, защото християнството ни учи, че земният път е преходен, отбеляза Ламбовски. Той отбеляза, че има идея за безплатни погребения на видните емигранти, дейци на науката и културата. По този повод уредниците на парка са поискали от министъра на културата да предостави критерии за това кои са видните българи.\nШестата среща на българските медии по света представи едни от най-популярните българи живеещи и работещи в Австрия. Тя започна в тържествената зала в двореца Хофбург с изпълнение на мегазвездата Албена Данаилова, първата жена концертмайстор на Виенската филхармония и завърши с представяне на инсталацията „От слово към образ” на световната шампионка по боди пейнтинг Белла Волен.\nШестата световна среща се осъществи с подкрепата на генералния спонсор "М-Тел" и с помощта на "Петрол" АД, "Сименс", "Соравия", "Билла-България", "Винербергер", "Баумит-България", "Уника-България".\nВиена, 19 май /БТА/\nС представяне на инсталацията на Белла Волен "От слово към образ" завърши шестото издание на Световната среща на българските медии\nС представяне на инсталацията на Белла Волен "От слово към образ" завърши шестото издание на Световната среща на българските медии, която тази година се проведе във Виена.\nГенералният директор на БТА Максим Минчев отбеляза при закриването на срещата, че за първи път има над 240 регистрирани участници, а над 300 са преминали през панелите по един или друг повод. В работата на форума се включваха не само представители на българските медии в чужбина, но и българи, живеещи в Австрия. Тазгодишната среща събра повече български медии, от повече държави по света, посочи Минчев. По думите му глобализацията и промяната, на която сме свидетели всеки ден, засягаща нашия занаят, все повече ще изтрива границите между нас и интернет, ще направи така, че да не говорим повече за български медии в България и в чужбина, а въобще за български медии. На фона на това, че другите медийни прояви - форуми, кръгли маси, фестивали, конференции, които в България по една или друга причина поизчезнаха, нашата среща става по-голяма и по-обединяваща и създава един медиен празник, каза Максим Минчев.\nНеизбежно е и разширяването на темите, смята той. Вкарването на теми като тази за българското училище навлиза в територията на официалните ведомства, дават плюс за нашата среща, отбеляза Минчев. Според него е неизбежно на този форум да говорим за религия, бизнес, добрите практики на Европа и всичко, което засяга ежедневието ни - транспорт , инфраструктура, велоалеи, саниране на сгради. Това са важни неща, които не могат да се случат без медиите, каза генералният директор. Той отбеляза, че през годините е имало упреци, че се канят политиците на нашата среща. С мятам, че те трябва да са тук и да говорят, защото това е възможността да се срещнете с тях, каза Минчев. Сред идеите за бъдещето на тези срещи генералният директор отбеляза възможността форумите да бъдат излъчвани онлайн. Това ще даде възможност на хората да участват, ако не могат да присъстват, и ще дисциплинира говоренето ни тук, добави Минчев. По думите му необходим е и дебат за дейността на асоциацията.\nВ качеството си на доайен на медийните срещи Георги Лозанов отбеляза, че с годините е установил, че политиците трябва да присъстват на срещите, защото това е мястото, където представителите на медиите ни в чужбина могат да ги срещнат и да разговарят с тях.Тогава политиците правят изказвания, свързани с медиите, ангажират се с позиция, която после може да бъде обсъждана и критикувана, добави Лозанов.\nВидях, че има воля за вътрешно сдружаване на представителите на медиите извън България. Трябва да се отдели повече време на самоорганизирането на тази общност, смята Лозанов. Според него следващата година трябва да се помисли за достатъчно работеща и координираща през цялата година организация, за да бъде удовлетворено очакването от форума.\nШестата световна среща се осъществява с подкрепата на генералния спонсор "М-Тел" и с помощта на "Петрол" АД, "Сименс", "Соравия", "Билла-България", "Винербергер", "Баумит-България", "Уника-България".\nОбразователната кауза "Бъди грамотен" на "Академика БГ" и "М-тел" разшири своя обхват.\nОбщо 69 ученици от българо-австрийското училище за занимания в свободното време "Св. Св. Кирил и Методий" във Виена попълниха тест за грамотност. Единадесет деца се справиха безупречно, а 15 допуснаха само до две грешки. Тези резултати бяха представени по време на панела "Грамотност и идентичност" в рамките на Шестата световна среща на българските медии, организирана от БТА.\nДецата, които са се справили отлично днес, бяха представени в залата, където се провежда работната част от форума. Много от участниците в срещата, които са и издатели на български издания в чужбина, приеха да популяризират каузата "Бъди грамотен", в страните, в които живеят и работят. Всички те получиха комплект с тестове за различни възрастови групи с апела да ги предадат в съответните държави.\nКампанията поощрява доброто владеене на българския език и се провежда на национално ниво, организирани са състезания за нивото на грамотност в 60 училища в България.\nПо време на панела фотографът Иво Хаджимишев представи своя последен проект "Лица на българската духовност". В него са представени 80 фотографии на български писатели, за всеки от тях има кратка биография и произведения на съответния автор. По думите на Иво Хаджимишев проектът е предназначен за университети, в които се преподава славянска филология.\nМястото и ролята на църквата в живота на емигрантите обсъждаха участниците в световната среща на българските медии.\nМястото и ролята на църквата в живота на емигрантите обсъждаха участниците в третия ден на Шестата световна среща на българските медии, която се провежда във Виена. В дискусията, озаглавена "Православието - мост или преграда", Димитър Ганчев от Радио Ватикана отбеляза, че християнството е градивно и само по себе си позитивно. Християнството се грижи за духовната реализация на човека, поради което връзката религия-култура е много тясна, каза лекторът. Според него обаче в Западна Европа има процес, в който Бог бива отхвърлен и поставен на второстепенно място, а с него и ролята на църквата. Живеем в общество на конфликти и затова православието става фактор за решаването на едни от най-тежките проблеми - на мира, възпитанието на нашите деца, интелектуалното и духовно развитие на обществото, смята Юлия Николова. Според нея е необходимо да се въведе религията като задължителен предмет в българските училища.\nДаниел Беловарски разказа за българската църква в Швеция, която обединява емигрантите там. Това е мястото, където можем да чуем българска реч, тя е "църква под наем", пристига отецът един път месечно с куфари с икони, нарежда ги и започва службата, разказа Даниел. Църквата ни кара поне веднъж в месеца да се почувстваме българи, добави той. Църквата се спонсорира от шведската държава с малко средства, но от България пари не идват, а тя е и културен дом, и училище. По отношение на темата за изучаването на религия в училище Даниел посочи, че в Швеция се изучава религия, но се\nизучават всички религии. Особен интерес сред представителите на българските медии в чужбина предизвика реализираната идея на Димитър Ламбовски за частен православен гробищен парк, изграден в Бояна. Този проект е вид социален експеримент, защото искаме да провокираме размисъл - когато изпращаме близките си, по какъв начин това се случва, защото християнството ни учи, че земният път е преходен, отбеляза Ламбовски. Той отбеляза, че има идея за безплатни погребения на видните емигранти, дейци на науката и културата. По този повод уредниците на парка са поискали от министъра на културата да предостави критерии за това кои са видните българи. Представители на медиите от чужбина изразиха съмнение, че българските общности зад граница могат сами да определят кой сред тях заслужава тази чест.\nШестата световна среща се осъществява с подкрепата на генералния спонсор "М-Тел" и с помощта на "Петрол" АД, "Сименс", "Соравия", "Билла-България", "Винербергер", "Баумит-България".\nВестниците "Трета възраст" и "Уикенд" са най-продаваните печатни издания в момента на български пазар\nВестниците "Трета възраст" и "Уикенд" са най-продаваните печатни издания в момента на български пазар. Това каза Мартин Захариев, модератор на панела "Промените в българското медийно пространство. А сега накъде?", който се проведе в рамките на Шестата световна среща на българските медии.\nПрез изминалата година вестниците у нас са претърпели спад в тиражите и рекламните си постъпления. Според Мартин Захариев става въпрос за спад от близо 30 процента на рекламните приходи за първите три месеца на тази година. Лидерите на пазара търпят големи загуби, за което вина има и липсата на прозрачност за техните тиражи, липсата на Одитно бюро по тиражите, което според Захариев отблъсква рекламодателите. Според Бистра Георгиева, главен редактор на вестник "Банкер", вестниците не проявяват достатъчно гъвкавост, а и някои от тях са били на върха благодарение на политически ангажименти. Председателят на СЕМ доцент Георги Лозанов смята, че няма връщане назад за печатните издания. Все по-голям дял от пазара ще се заема от интернет изданията. Продажбата на BTV слага точка на преструктурирането на телевизионния пазар в България, каза още Захариев и допълни, че Нова телевизия и нейните нови канали и BTV с нейните заемат 85 процента от пазара на рекламата и 75 процента от аудиторията у нас. Той смята, че по този начин няма пространство за растеж на този пазар. Захариев каза още, че според него няма как да стане приватизиране на БНТ и БНР, тъй като за това има европейски директиви, задължаващи страните-членки да имат обществени телевизии. Колкото до коментираното сливане на двете медии, Мартин Захариев смята, че голям проблем е кой ще управлява тази корпорация - човек от България или внесен отвън. Генералният директор на БНТ Уляна Пръмова каза, че е доволна, че ще има промени в Закона за радиото и телевизията, защото сега действащият не позволява едно нормално развитие на тези медии. Ако имаше нормално финансиране, понеже от две години заради кризата парите намаляват, щеше да има визия за по-далеч във времето, смята Пръмова. Човекът, който ще поеме медията, трябва да избран с конкретна визия за нейното развитие - за човешкия и технологичния ресурс, както и идея за цифровизацията. Валери Тодоров, генерален директор на БНР, обясни, че радиото в момента работи с много по-малко средства за собствените си програми, отколкото частните, а произвежда повече продукция. Желани или не, БНР и БНТ са нужни, те трябва да имат своето достойно място, в каквато форма се сметне за подходяща. Тодоров подчерта, че в момента радиото не получава в пълен обем своята субсидия, но е задължен да бъде технологичен лидер. Доцент Георги Лозанов смята, че трябва да се извърши тази реформа и да се реши този въпрос генерално. По думите му е много важно да се извършва различно управление - мениджмънтът на корпорацията да няма досег с програмните схеми, като по този начин ще има по-голяма свобода на програмите.\nВ рамките на панела "Изток-Запад - 20 години по-късно. Сенките от миналото", Лозанов отбеляза, че България е останала последната държава, в която няма такъв музей. По думите му има вече решение на Министерски съвет, благодарение на министъра на вътрешните работи, към когото е отправен апел да разреши в сградата на бившия Музей на революционната бдителност да започне изграждането на такъв музей.\nТози музей не трябва да бъде морализаторстващ и осъждащ комунистическото минало, заяви Лозанов. В него трябва да се различи политическото минало и другите сфери на живот, които също да бъдат показани. Този музей трябва да покаже двете страни, а не да бъде реванша по отношение на миналото. Той е важен, за да може миналото да отиде зад рамото и да е ясно, че това е минало и вече не е част от живота ни, отбеляза Лозанов. В рамките на дискусията Маринела Липчева от Дойче Веле отбеляза, че германското общество има силна култура на помненето. В центъра на Берлин има частен музей на социализма, където се показват и абитуриентските балове и подслушвателни системи.Така немците се справят с въпроса за миналото си, коментира Липчева. Според медийния експерт Георги Лозанов по време на комунизма в предишното общество е имало ясно разграничение между Изтока и Запада. Имаше информационни завеси и стени, но заедно с падането на стената, във всеки един смисъл, имаше надеждата, че ние ще станем част от Запада и постепенно източните страни ще загубят характеристиката "източност" и ще станат част от едно общество със своя културна различност. Според Лозанов това не се е случило. Ние не сме се превърнали в естествена част от западния свят. След 20 години, смятам че можем да си позволим да констатираме такава трансформация на очакванията ни и на реалностите, коментира експертът. Приближили сме се, но сме запазили вътрешни правила и различимост на Изтока. Според Георги Лозанов преживяването на миналото и справянето с него е проблем на нашето общество. Конкретните пътища това да стане са: геополитическата ангажираност и опит да влезем в други геополитически оси, а не предпоставените от миналото. Втората страна на това справяне е емоционалната. В България има мощни носталгични вълни по отношение на близкото минало, каза Георги Лозанов. По думите му миналото е нещо преживяно, което губи своята опасност, затова колкото и драматично да е било, когато го гледаш като минало, то губи драматизма си. Културата и изкуството, които генерират колективни емоции трябва да помогнат на обществото в това отношение, сигурен е експертът. Справянето с миналото върви през осъждането и обезвреждането на политическата полиция, отбеляза Георги Лозанов. По думите му в България най-късно от всички страни се прие закон за отварянето на досиетата. Същинският дебат за ДС и ролята й в преноса на насилието обаче стои. Според Лозанов необходимо е законът да се разшири, за да могат да се отворят досиетата на убитите босове от престъпния свят. Това ще даде голяма светлина за връзките там, смята експертът. Драматично е това, че разтварянето на архивите превърна дебата за ДС в разработка на ДС, защото започна практически героизация на ДС по линията на патриотизма, отбеляза Лозанов. Борислав Николов , който живее и работи в Канада отбеляза, че Северна Америка, като начин на живеене, не е като Европа. Отдалечаваме се във времето и пространството от България и комунистическото й минало, смята Николов. По думите му хората, които сега отиват в Канада са с голяма незаинтересованост към това, което оставят след себе си.\nЕлектронен училищен дневник, дистанционно управление на отоплението и билет от мобилния телефон са новите предложения на М-Тел\nГлавният изпълнителен директор на М-Тел Андреас Майерхофер представи нови мобилни технологии, които биха подпомогнали дейността на администрацията. Представянето е в рамките на Шестата световна среща на българските медии, която се провежда във Виена.\nАндреас Майерхофер представи пред участниците в панела "Столици на 21 век. Традиция и бизнес. София и Виена" електронен училищен дневник, който проследява и управлява учебния процес по електронен път. По този начин родителите директно ще получават на мобилните си телефони информация за присъствието на детето в клас, както и за неговите оценки. Друго предложение на Мтел е дистанционно управление на отоплението на обществените сгради, което ще спести според тях до 35 процента от разходите. Фирмата е разработила интегрирано решение за диагностично-консултативните центрове, което представлява обща електронна здравна база, което ще оптимизира лекарския и болничния график. Нещо, което би било от полза за град като София, е предложението за използване на мобилни билети за градския транспорт, което означава закупуване на билет през мобилния телефон. Боряна Манолова от "Сименс" представи екологичните проекти на компанията, сред които са електроцентрали с комбиниран цикъл. Една от тях е Пловдив ТЕЦ Север. "Сименс" вече има инсталирани пет апарата за ядрено-магнитен резонанс - Magnetom ESSENZA. Най-новият от тях е в процес на инсталация в I-ва МБАЛ. 50 мотриси Siemens Desiro пътуват от няколко години по железопътните линии на България. Манолова припомни, че преди месец министър Трайчо Трайков е връчил инвестиционен сертификат клас "А" на International Wind Concepts България за проекта им за ветрови парк Лозенец. IWC България е съвместно дружество на Siemens Project Venture GmbH и Windkraft Nord AG.\nШестата световна среща се осъществява с подкрепата на генералния спорсор "М-Тел" и с помощта на "Петрол" АД, "Сименс", "Соравия", "Билла-България", "Винербергер", "Баумит-България".\n"Витошка" ще стане изцяло пешеходна зона след няколко месеца, каза главният архитект на София Петър Диков на Шестата световна среща на българските медии\nУлица "Витошка" ще стане изцяло пешеходна зона след няколко месеца, ще се спрат от движение трамваите и ще се реконструира цялата зона. Това каза главният архитект на София Петър Диков на Шестата световна среща на българските медии, по време на панела "Столиците на 21 век. Традиция и бизнес. София и Виена". Следващата пешеходна зона ще е "Пиротска", а се обмисля вариант такава да стане и улица "Граф Игнатиев". На въпрос на журналисти архитект Диков каза, че "София Ленд" е частна инвестиция и повече няма да съществува в този вариант и се търсят възможности за изграждането на такъв увеселителен парк на обществен терен или даване на концесия на терен от "Западния парк", допълни Диков. Диков каза, че София ще набляга на инвестиции за развитие на производството в града, като по този начин ще се стимулира икономиката на града. Приоритетите на града ще бъдат изграждането на офис центрове, обновяването на производствените зони, както и проекта за развитие на територията на бившия комбинат "Кремиковци". Проектът е наречен "Източноевропейски бизнес и финансов център" и предвижда ще бъдат изградени логистични центрове, офиси и жилища. Целта е София да стане място за развитие на високите технологии, конкурентен град за правене на бизнес. Важен приоритет за града е развитието на транспортните му системи, обясни Диков и допълни, че става въпрос не само за вътрешния градски транспорт, но и за магистралите - "Люлин", "Хемус", "Тракия". Ще се продължи със строителството на метрото, решаването на проблема с паркирането в центъра на града, изграждането на подземни паркинги, като първият най-вероятно ще бъде под "Женският пазар". Атанас Буглов, управител на "Винербергер", представи концепция за изграждането на енергийно ефективна къща, която има по-ниско потребление на ток, по-ниски нива на въглеродни емисии, по-ниски разходи, по-високо качество на живот, като по този начин ще се създадат устойчиви общности. Според него е необходимо да се работи за това сградите да се изграждат с устойчиви материали, за да се постигне този ефект. Буглов изнесе данни, според които страната ни е презастроена и то в рамките на само две години - от 2005 до 2007 година у нас са инвестирани 21 милиарда лева в строителство. На всеки 1000 жители се падат по 500 жилища. За съжаление повечето от тях не се изградени с устойчиви материали. Калин Пешов, изпълнителен директор на "Главболгарстрой" АД, показа развитието на строежа на многофункционалната спортна зала на "Четвърти километър". За пет месеца са направени основните строителни дейности, започнало е изграждането на трибуните, тренировъчните зали. Залата ще разполага с 12 500 седящи места, а 17 500 ще могат да присъстват на концерти. В нея ще се провеждат състезания по 16 вида спорт. Пешов обясни, че покривът на залата е по уникална технология, при която са използвани нови технологични решения. Николай Бъчваров, управител на "Баумит" България, представи възможностите на австрийски проект, насочен към термично саниране на частни къщи и предприятия. Кампанията, която е продължила четири седмици, като са били инвестирани 50 милиона евро за частни къщи и толкова за предприятия, е донесла допълнителни инвестиции от 650 милиона евро, държавата е взела 200 милиона евро данъци, осигурени са били 7000 работни места. "Баумит" България смята да направи подобен пробен проект, в който да инвестира 100 хиляди лева, и ако има подобен икономически ефект, да го предложи на държавата, обясни Бъчваров. Според него такъв проект може да се реализира със съдействието на някоя малка община у нас.\nТранспорт, жилищна политика, екология и чистота са сферите, в които администрациите на София и Виена са постигнали договорености за сътрудничество, каза кметът Йорданка Фандъкова\nТранспорт, жилищна политика, екология и чистота са част от сферите, в които администрациите на София и Виена могат да си сътрудничат и за това е постигната договореност при разговори между кметовете на двата града Йорданка Фандъкова и Михаел Хойпел и между представители на двете администрации. Това каза столичният кмет пред участниците в Шестата световна среща на българските медии, която се провежда във Виена. Във втория ден от форума кметът на София взе участие в панел на тема "Столиците на 21 век. Традиция и бизнес. София и Виена". Виена е градът, с който най-лесно можем да се съотнасяме като мащаби и дадености, каза Йорданка Фандъкова. Тя отбеляза възможностите на София и визията на кметската администрация за развитието на града и изрази становище, че е необходимо усилията на администрация и медии да се обединят. София има в момента сериозен шанс, тъй като интересът на инвеститорите е голям и това бе потвърдено вчера при срещите във Виена. Това, което ние се стараем да предлагаме, прави града привлекателен за инвеститорите, категорична бе Фандъкова. По думите й политическата и финансовата стабилност са два от факторите, които са важни за привличането на инвеститори. През последните години са разработени планове, които да гарантират дългосрочна устойчивост, каза Фандъкова. Тя отбеляза, че в ежедневните срещи с медиите се разглеждат редица важни въпроси, касаещи настоящето, но не се отделя достатъчно внимание на визията за развитието на града. Столицата се пренатоварва, а възможностите в момента не отговарят на двумилионното население на града. Според кмета на София градът има много предимства и потенциал. Важен фактор, който се поставя на първо място от инвеститорите, е наличието на подготвени кадри, каза Фандъкова и добави, че София има добре подготвени кадри и добри училища. Сред ресурсите на столицата и приоритетите й тя открои богатия културен живот, над 40-те манастира, намиращи се в околностите на столицата, строящата се мултифункционалната спортна зала, която ще даде възможност за провеждане на международни състезания, възможности за конгресен туризъм. Заместник-кметът Минко Герджиков отбеляза,че през последните 15 години в София са реализирани над 30 млрд. лв. чуждестранни инвестиции, което прави над 50 на сто от инвестициите за страната. В последните три години в условията на криза 70 на сто от чуждите инвестиции са в София, добави Герджиков. Като пример той даде 2008 г., в която от 6,5 млрд. лв. инвестиции в страната 4 млрд. лв. са били в София. Сред приоритетите, отбелязани от Герджиков, са запазване на темпото от предишния кмет, създаване условия за развитие на бизнеса, ниско ниво на безработицата и привличане на инвеститори.\nВиена, 17 май /БТА/\nМинистър Вежди Рашидов откри във Виена изложба на българските художници Стоимен Стоилов,Захари Каменов и Георги Трифонов\nМинистърът на културата Вежди Рашидов откри тази вечер в "Дом Витгенщайн", във Виена, изложба на българските художници Стоимен Стоилов, Захари Каменов и Георги Трифонов. Проявата е в рамките на Шестата световна среща на българските медии, която тази година се провежда във Виена.\nВ "Дом Витгенщайн" е тежката кавалерия на българската пластична култура, каза министър Рашидов при откриването на изложбата.\nТам бяха представени също 13 икони от 17 и 18 век, притежание на Художествената галерия в Сливен. Някои от експонатите напускат за първи път галерията, отбеляза директорът на галерията Даниела Ненчева.\nДнес беше представен и съвместният проект на областния управител на Стара Загора Йордан Николов и Българската телеграфна агенция "Раждането на Европа - история и реалност". Снимките на Светлозар Недев показват неолитните жилища и музейната експозиция, открита през 1979 г. в града.\nСофия проучва опита на община Виена в подготовката на проекти с европейско финансиране\nОпитът на община Виена в подготовката и управлението на проекти по програми на Европейския съюз бе една от основните теми, обсъдени днес на среща на столичния кмет Йорданка Фандъкова със съветника по транспорта на община Виена Рудолф Шинкер в присъствието на зам. кмета по финанси и бюджет Минко Герджиков и главния архитект на София Петър Диков, съобщи Столична община.\nТеми на разговора бяха развитието на общинска жилищна политика, управлението и развитието на транспорта. София ще проучи опита на Виена в организацията на паркирането на територията на централната градска част, както и възможностите за финансиране на проекти за изграждане на подземни паркинги.\nГлавният архитект Петър Диков представи идеята за изграждане на завод за трамваи в София. Необходимостта от нови трамваи ще нарасне поради разширението на столичния метрополитен, предвидените нови трамвайни трасета, стигащи до метрото, а също така и поради бъдещото изграждане на третия лъч на метрото, което ще е от тип "леко метро".\nОпитът на Виена в подготовката и разработването на проекти с европейско финансиране ще подпомогне методически Столична община в разработване на успешни проекти.\nБойко Борисов: Подготвяме промени в закона за задължителното депозиране на печатни и други произведения, свързани със собствеността на медиите\nВ момента работна група подготвя предложения за промени в закона за задължителното депозиране на печатни и други произведения, съобщи министър-председателят Бойко Борисов при официалното откриване на Шестата световна среща на българските медии в австрийската столица Виена. Това съобщиха от пресслужбата на Министерския съвет.\nПремиерът е пояснил, че с промените ще се изисква категоричното посочване на собствениците на средствата за масова информация. Борисов е посочил, че кабинетът ще предложи и нов закон, регламентиращ дейността на електронните медии.\nПремиерът е отбелязал още, че правителството активно търси възможности за пълно усвояване на средствата, отпуснати от Европейската комисия за медиите. Разчита се на експертната помощ на представителите на медиите, за да могат средствата за масова информация, особено в условията на икономическа криза, да разполагат с подобно финансиране.\nИмам опасение, че предишното правителство така е изразходвало парите по това перо, че те изобщо не са стигнали до медиите, а са били оползотворени от рекламни и пиар агенции, е заявил премиерът.\nШестата световна среща на българските медии официално беше открита от премиера Бойко Борисов в присъствието на кметовете на София Йорданка Фандъкова и на Виена Михаел Хойпъл. Двамата са отбелязали, че форумът е прекрасна възможност за създаване на нови контакти и взаимоотношения, които да допринесат за развитието на двете европейски столици, се посочва в съобщението.\nГости и участници в четиридневните дискусии ще бъдат още министърът на регионалното развитие и благоустройството Росен Плевнелиев и министърът на културата Вежди Рашидов. Форумът е организиран от БТА и Асоциацията на българските медии по света.\nТова е най-голямата среща на българските медии по света, защото имаме участници от 35 държави, 210 регистрирани журналисти, каза днес във Виена генералният директор на БТА\nТова е най-голямата световна среща на българските медии по света като география, защото имаме участници от 35 държави и 210 регистрирани журналисти. Това каза генералният директор на БТА Максим Минчев при откриването на работната част на Шестата световна среща на българските медии, която се провежда във Виена. По думите му за тази една година, изминала от предишната среща, нещата за българските медии по света са се променили доста - в икономически, социален и медиен аспект. По отношение на този проект Максим Минчев обясни, че целта тази година е била да се даде по-голяма конкретност на темите, които ще се обсъждат на форума. По време на първия панел "Последни новини, първи коментари" генералният директор на БТА представи проектите на агенцията през миналата година, свързани с медиите - медийният форум в Ниш "Българската общност в Сърбия - мост между Белград и Брюксел", срещата на информационните агенции от Югоизточна Европа и Черно море, издаването на биографията на президента на Израел Шимон Перес. Нашата цел е да организираме тези срещи, да повдигнем въпросите, да дадем възможност за дебати, да срещнем колегите, каза още Максим Минчев. Според председателя на СЕМ Георги Лозанов днес премиерът Бойко Борисов е направил важна декларация за намеренията на правителството по отношение на медиите у нас. Един бъдещ закон за медиите ще бъде гарант за независимостта им, но е важно той да стане реален, а не да остане на думи, подчерта Лозанов. По думите му необходимо е да се знаят собствениците на медиите, да има по-голяма прозрачност за това кой стои зад тях, да се изработят норми за журналистика. Той припомни декларацията на Съюза на издателите, който настоява за тази прозрачност.\nШироколентовият интернет е двигател на развитието, смята Ханес Аметсрайтер\nНа официалното откриване на Шестата световна среща на българските медии във Виена днес, главният изпълнителен директор на Telekom Austria Group Ханес Аметсрайтер говори за нуждата от активен диалог между бизнеса и управлението в Източна и Югоизточна Европа по отношение на икономическото развитие.\nПо думите на Аметсрайтер дигиталните технологии и особено широколентовият интернет са движещата сила, която ще укрепи икономиката на Европа. Това е причината компанията да подкрепя европейската визия за дигиталното бъдеще, която е залегнала в Стратегия 2020, за осигуряването на броудбанд услуги за всички европейски граждани. Споделям тази визия, тъй като чрез осъществяването й европейската икономика ще се затвърди като глобален иновационен лидер в дългосрочен план, посочи Аметсрайтер.\nТази година е по-трудна за цялата телеком индустрия във връзка с последствията от световната икономическа криза. Особено голямо е разминаването в начина, по който определени технологии се интегрират в Западна и в Източна/Югоизточна Европа. Например, държави като Словения, Хърватия, Сърбия и България са под средните нива на навлизане за фиксираните броудбанд услуги в сравнение с други държави с подобен дял на БВП на глава от населението, добави Аметсрайтер.\nФорумът, който събира българските медии от цял свят, се организира от БТА с подкрепата на М-Тел и ще продължи до 20 май.\nВиена - български медии - световна среща - кметове\nКметът на Столична община Йорданка Фандъкова поздрави участниците в шестата световна среща на българските медии във Виена.\nСветовните срещи на българските медии са позитивен национален проект, заяви кметът на София Йорданка Фандъкова.\nСветовната среща на българските медии ни дава възможност да разширим границите на нашата столица, като чрез вас я представим навсякъде по света, заяви в словото си при откриването на Шестата световна среща на българските медии кметът на София Йорданка Фандъкова. Тя изрази убеденост, че участниците във форума ще представят възможностите за развитие и инвестиции вСофия, както и нейната богата история, уникална култура, природа и прекрасни хора. Вие разширявате границите на страната ни, пренасяйки българския дух, култура и език, а заедно с тях пробуждате интереса към България навсякъде по света, добави Фандъкова.По думите й срещите, които БТА организира представляват един позитивен национален проект. В навечерието на празника на българското слово, просвета и култура, 24 май, кметът на София поздрави участниците с предстоящия празник и им пожела наред с изпълнението на журналистическия дълг да съхраняват и разпространяват чистата и звучна българска реч. Виена е много подходящо място за темата на медийната среща "Новите Изток и Запад", защото в исторически план Виена и Австрия са доказали много пъти, че са мост между двата свята, каза кметът на града Михаел Хойпъл. По думите му и днес градът доказва, това с факта, че в него има от 40 международни организации. Използвайте вашите заседания и вижте какво ние сме направили за нашите граждани, за решенията които ние сме взели, използвайте вашите заседания за обмяна на опит и да разгледате нашия град и да го почувствате, пожела кметът на Виена.\nШестата световна среща се осъществява с подкрепата на генералния спонсор "М-Тел" и с помощта на "Петрол" АД, "Сименс", "Соравия", "Билла-България", "Винербергер",Баумит-България".\nВиена - български медии - световна среща - откриване\nМинистър-председателят Бойко Борисов откри Шестата световна среща на българските медии, която тази година се провежда във Виена. "Отнасяме се с голямо внимание към това, което ще решите и ще предложите на срещата, към това, което ще коментирате тук", заяви премиерът пред участниците във форума. "Известно е, че нашето правителство не се меси на медиите, те работят в една прекрасна среда и се саморегулират", каза Бойко Борисов. Той отбеляза, че няма да вземе страна в корпоративните спорове между отделните медии и опитите им да се използва държавата като регулатор. В България медиите са сто процента независими от държавата и общините, посочи министър-председателят и добави, че оставя на тяхната съвест да преценят, дали са независими от собствениците си или спонсорите си. По думите на премиера Борисов в момента работна група подготвя закон за печатните медии. Това, което в него категорично ще бъде записано е собствеността на медиите - и за печатните, и за електронните. По думите на Борисов целта е слушателите, читателите или зрителите да знаят кой провежда тази политика. "Аз по написаното или чутото в новините знам кой корпоративен интерес сме нарушили през деня", добави премиерът. Той отбеляза, че по време на изборите е имало издания, които са атакували него лично и ГЕРБ "по един безобразен начин". Всички очакваха реванш след като спечелихме изборите, но се случи точно обратното - създадохме изключително комфортна работна среда за всички медии и към никого не съм проявил реваншизъм, каза премиерът. По думите му в момента се работи усилено за да се предложи най-добрият вариант да се използват парите, които ЕК отпуска за медиите.\nМинистър-председателят изрази опасенията си, че при предишното правителство, по начина, по който са раздавани средствата, не са стигали пряко до медиите, а са разполовявани от рекламни и ПР агенции, а и ЕК може да ни санкционира за държавна помощ по този начин. Премиерът Борисов помоли участниците да дадат експертно мнение за най-добрия вариант средствата от ЕС, предназначени за медиите да достигат до тях и да се използват най-добре във време на криза. Генералният директор на БТА Максим Минчев изрази убедеността си, че именно тук, на най- голямата по своите мащаби среща, ще се свърши много работа в името на България. Откриването беше в присъствието на кмета на София Йорданка Фандъкова и нейният австрийския колега Михаел Хойпъл. Откриването беше в Тържествената зала на двореца Хофбург в присъствието на повече от 150 колеги журналисти, гости и официални лица. По традиция Световната среща събира журналисти от най-влиятелните български медии по цял свят. В рамките на форума се осъществяват срещи и дискусии с политици, представители на правителството, хора от бизнеса и дейци на културата. Тази година мотото на форума е "Новите Изток и Запад" и в рамките му ще се дискутира еволюцията на концепцията за Изтока и Запада, както и новата формулировка на връзките между тях - в икономически, обществен, медиен и културен план. От 2005 година тези срещи са се провеждали в София, Чикаго, Рим, Мадрид и Варна.\nШестата световна среща на българските медии започва утре с церемония по откриването в Тържествената зала на Австрийската национална библиотека\nШестата световна среща на българските медии, организирана от БТА, ще бъде открита утре, в 9 часа, в Тържествената зала на Австрийската национална библиотека от министър-председателя на България Бойко Борисов. В церемонията ще участват също министърът на културата Вежди Рашидов, кметовете на Виена и София Михаел Хойпел и Йорданка Фандъкова, както и Ханес Аметсрайтер, главен изпълнителен директор на Телеком Австрия Груп, част от която е генералният спонсор на форума - М-Тел. По традиция Световната среща събира журналисти от най-влиятелните български медии по цял свят. В рамките на форума се осъществяват срещи и дискусии с политици, представители на правителството, хора от бизнеса и дейци на културата. Тази година мотото на форума е "Новите Изток и Запад" и в рамките му ще се дискутира еволюцията на концепцията за Изтока и Запада, както и новата формулировка на връзките между тях - в икономически, обществен, медиен и културен план. От 2005 година тези срещи са се провеждали в София, Чикаго, Рим, Мадрид и Варна.\nШестата световна среща се реализира и с подкрепата на Петрол АД, Сименс, Соравия, Билла - България, Винербергер, Баумит - България.\nСофия, 15 май /БТА/\nМинистърът на културата Вежди Рашидов замина за Виена за участие в Шестата световна среща на българските медии\nМинистърът на културата Вежди Рашидов замина за Виена за участие в Шестата световна среща на българските медии, съобщи пресцентърът на министерството. Срещата, която се организира от БТА и Асоциацията на българските медии по света, ще бъде официално открита на 17 май от премиера Бойко Борисов. В рамките на форума на 17 май в залите на Българския културен институт "Дом Витгенщайн" във Виена министър Рашидов ще открие две изложби. Първата ще представи творби на трима от най-изявените български графици - Стоимен Стоилов, Захари Каменов и Георги Трифонов. Втората изложба е на Художествената галерия "Димитър Добрович" в Сливен. В нея са 13 икони от колекцията на галерията "Християнско изкуство от 17-19-и век". Включени са произведения на тревненския зограф Кръстю Захариев. Ще бъдат представени и две реставрирани йерусалимски платна, купени от поклонници от Сливен при посещение на Светите места. В богатата съпътстваща програма на Шестата световна среща на българските медии са също фотоизложбата "Раждането на Европа", прожекцията на филм за най-старото злато в света и много други събития, разкриващи богатството на българската култура.\nМинистър-председателят Бойко Борисов ще открие Шестата световна среща на българските медии\nПремиерът Бойко Борисов ще открие на 17 май Шестата световна среща на българските медии, която тази година се организира във Виена, Австрия,съобщи пресслужбата на Министерския съвет. Гости и участници в дискусиите на четиридневния форум ще бъдат министърът на регионалното развитие и благоустройството Росен Плевнелиев, министърът на културата Вежди Рашидов и кметът на София Йорданка Фандъкова.\nИнициатор и организатор на медийната среща са БТА и Асоциацията на българските медии по света.\nСофия, 11 май /БТА/\nШестата световна среща на българските медии се открива в една от най-красивите зали в света\nМедийното събитие на годината, срещата на българските медии от цял свят, организирана от БТА, ще бъде открито на 17 май в Тържествената зала на Австрийската национална библиотека.\nЗалата, чието име в буквален превод е „Разкошната”, е част от Императорския комплекс „Хофбург” и по-точно личната библиотека на австро-унгарските императори и техните семейства. В Тържествената зала се съхраняват над 200 000 редки оригинали, отпечатани между 1501 и 1850 година. Нейният интериор – стенописи, лавици за книгите и мраморен под – никога не са били ремонтирани, реставрирани или възстановявани по друг начин.\nУникалната сграда, построена между 1723 и 1726 година от прочутия австрийски архитект Фишер фон Ерлах и неговия син, е известна като една от най-красивите библиотеки в света. Нейно притежание са над 8.5 милиона обекта, сред които византийски и древни арабски свитъци, ранни копия на Гутенберговата Библия, ръкописи на Моцарт и Бетовен, както и антични карти, глобуси и други ценни предмети. Библиотеката, като колекция от книги, е създадена през 1368, преди 640 години, като „център за знание” на империята на Хабсбургите.\nШестата световна среща на българските медии ще бъде открита от премиера на България Бойко Борисов. В церемонията ще участват също кметовете на Виена и София Михаел Хойпел и Йорданка Фандъкова, както и Ханес Аметсрайтер,главен изпълнителен директор на Телеком Австрия Груп, част от която е компанията генерален спонсор на форума М-Тел.\nШестата световна среща се реализира и с подкрепата на Петрол АД, Сименс, Соравия, Билла – България, Винербергер, Баумит - България.\nМоменти от Световните\nсрещи на българските\nСофия, 29 април /БТА/\nГалерия от популярни личности участва в срещите на българските медии по света\nПървата жена концерт-майстор на Виенската филхармония Албена Данаилова – гост на Шестата световна среща на българските медии\nПлеяда от звездни личности ще участва в Шестата среща на българските медии по света, организирана от БТА. Първата жена концерт-майстор на Виенската филхармония Албена Данаилова, примата на Виенската опера Красимира Стоянова, писателите Илия Троянов и Димитър Динев, художниците Стоимен Стоилов, Захари Каменов, Георги Трифонов, както и още много хора на изкуството и интелектуалци са поканени да присъстват на форума. Генерален спонсор на българското медийно събитие на годината е М-Тел. Срещата ще се състои от 16 до 20 май във Виена.\nБТА продължава установената традиция да допълва работните дискусии с пъстра и уникална културна програма. По време на Шестата световна среща ще бъдат открити изложба на световно известни български графици и изложба на оригинални икони от XVIII и XIX век. Сред колекцията от икони, притежание на Сливенската художествена галерия, са 2 ерусалимски платна и 10 други творби, които ще напуснат пределите на България за първи път с благословията на Сливенския митрополит Йоаникий. Участниците във форума ще имат възможност да видят и уникална изложба с творби на Сезан и Пикасо.\nГалерия от популярни личности украсява Алеята на славата на Световните срещи на българските медии, организирани от БТА. Миналата година специално от САЩ долетя една от най-красивите българки, Лаура Чуканов, четвърта на конкурса Мис САЩ. Гости на срещата през 2009 в България бяха и звездите на „Бундеслигата” Красимир Балъков и Фреди Бобич. Една от най-красивите принцеси на Европа, принцеса Летисия, снаха на испанския крал Хуан Карлос и цялото испанско кралско семейство приветстваха участниците в четвъртата среща на медиите в Мадрид през 2008. Световният шампион по шах, българинът Веско Топалов игра демонстративна партия шах на 8 дъски в испанската столица в рамките на събитието. Новоизбраният папа Бенедикт XVI лично поздрави българските медии и пожела успех на форума през 2007 година в Рим. Един от най-богатите българи в Америка, Шефкет Чападжиев, бе гост на вечерята на българските медии, състояла се на 68 етаж на небостъргача, в който живее Опра Уинфри, в Чикаго през 2006 година.\nСофия, 20 април /БТА/\n“Хундертвасер” е един от символите на 6-та среща на българските медии по света\nПаметникът на Щраус във Виена, творчеството на Фриденсрайх Хундертвасер и червеният цвят от националния флаг на Австрия са се конкурирали за символ на 6-тата среща на българските медии по света. Част от стилистиката на ексцентричния художник, архитект и природозащитник Хундертвасер ще бъде в основата на графичните изображения на Шестата среща на българските медии по света, която ще се проведе от 16 до 20 май във Виена. Над 40 български медии от цял свят ще се включат във форума тази година. Срещата събира представители на на печатни и електронни издания, радиа и телевизии от 23 държави, сред които САЩ, Канада, Великобритания, Испания, Гърция, Унгария, Чехия, Холандия, Сърбия, Румъния, Австралия, Украйна. За първи път във форума участват журналисти от Обединените арабски емирства, Израел и Палестина. „Новите Изток – Запад” е основната тема, на която ще бъдат подчинени дискусиите. В отделните работни панели ще се тълкуват еволюцията на понятията Изток и Запад в сферата на политиката, бизнеса, медиите, културата, религията. Програмата на форума, в който освен български журналисти ще участват също политици, интелектуалци и общественици, предвижда като основна тема и дискусия за „Новите столици. Качество на градската среда, Индекс: Зелен град”, в който ще се включат кметовете на София и Виена. Фриденсрайх Хундертвасер е страстен природозащитник, който се бори за „чист въздух и красива природа” всеки ден от живота си и активен общественик с важна роля за облика и архитектурата на Виена. За него се знае, че през живота си е засадил 300 000 дръвчета. Това са основните аргументи, натежали неговото творчество да бъде визитка на срещата, казаха организаторите от БТА. Генерален спонсор на събитието е М-тел.\nСофия, 18 март /БТА/\nШестата световна среща на българските медии с тема "Новите Изток и Запад" ще е от 16 до 20 май във Виена\nШестата световна среща на българските медии ще се проведе от 16 до 20 май 2010 г. във Виена, Австрия, съобщи на пресконференция днес генералният директор на БТА Максим Минчев. Инициатор и организатор на медийния форум са Българската телеграфна агенция и Асоциацията на българските медии по света.Във фокуса на форума ще бъдат еволюцията на понятията "Изток" и "Запад" и преформулирането на отношенията между тях - в икономически, социален, медиен, културен план, отбеляза Максим Минчев. Той посочи, че Шестата световна среща е подкрепена от българското правителство и лично от министър-председателя Бойко Борисов, вицепремиера Цветан Цветанов, министъра за българите в чужбина Божидар Димитров, министъра на културата Вежди Рашидов, кмета на Столична община Йорданка Фандъкова. Те ще бъдат официални гости на церемонията по откриването, която ще е на 17 май 2010 г. в сградата на Кметството на Виена в присъствието и на кмета на Виена Михаел Хойпл.Поради провеждането на целенасочена и дългосрочна политика в подкрепа на социално значими каузи компанията "М-тел" бе поканена да бъде партньор и генерален спонсор на Шестата световна медийна среща.


Бойният портал » Дионтей Уайлдър, призна, че е дал съвети на Паркър, но се надява Джошуа да го победи\nДионтей Уайлдър, призна, че е дал съвети на Паркър, но се надява Джошуа да го победи\n14/02/2018 | Публикувано в: Бокс, Новини | коментара 5\nСветовният шампион на WBC в тежка категория Дионтей Уайлдър призна, че е дал много съвети на Джоузеф Паркър, но не би искал новозеландеца да спечели предстоящия двубой срещу Антъни Джошуа.\nУайлдър обмисля среща с Джошуа, като най- голямата и най- доходоносна битка в живота си, а в случай на поражение на британеца тези планове ще се провалят.\n“ Бих излъгал, ако кажа, че аз искам победа на Паркър, но аз му пожелавам успех. Причината е проста – битката ни с Джошуа иска да види целият свят и това ще върне тежка категория на върха. Но в бокса, всичко може да се случи, трябва да помним. че главата не е предназначена да бъде удряна. Това е брутален спорт. Паркър трябва да е мобилен, и аз мисля, че той ще свърши добра работа.\nТова, което ви казвам сега, аз лично казах на Джоузеф Паркър преди, когато разговаряхме. Той трябва да се снижи и да нанася удари, освен това непрекъснато да движи главата си. Ако Паркър направи това, със сигурност ще види пропуски в защитата на Антъни Джошуа. Ако човек изглежда силен и мускулест, това не означава, че той ще унищожи всички, “ – каза Уайлдър.\nДългоочакваният обединителен двубой между Антъни Джошуа и Джоузеф Паркър ще се проведе на 31 март на стадион “ Принсипалити стейдиъм “ в Кардиф, Уелс.\nДионтей Уайлдър, призна, че е дал съвети на Паркър, но се надява Джошуа да го победи was last modified: февруари 14th, 2018 by ludmil\nГошо февруари 14, 2018 9:03 am Отговор\nТочно главата най-много е предназначена за удари, затова е и здрава, с такава форма и има защита.\nГеорги февруари 14, 2018 9:15 am Отговор\nЯ дай пак?! 😀\nГошо февруари 14, 2018 1:49 pm Отговор\nКое е най-често използваното място за нанасяне на удари в бокса и ако беше слабо място, щеше ли да има 12 рундови мачове. Дори най-честите травми, за които слушаме не са там. Най-слабата част от главата е долната челюст, но и е разбираемо, заради подвижността си и начина на свързване.\nDredd февруари 15, 2018 3:17 pm Отговор\nЕдинствената глава предназначена за удари в животинското царство е на мускусния бик. Не се излагай с такива „научни“ коментари 🙂\nГошо февруари 15, 2018 4:38 pm\nМога да се излагам с каквито искам коментари, за които има факти. А ти имаш ли преди да даваш твоите „заключения“ за животински царства?


Докъде ще стигнат скандалите в предизборната кампания? - Flashnews\nпетък, 18 юни, 21:31\nСпоред Георги Харизанов от Института за дясна политика плюсовете от скандалите с апартаментите са видни. „Ще продължи да се прочиства политическата система. Това е от полза за обществото. Професията на политик става все по-непривлекателна. На мястото на Делян Добрев четирима души отказаха да станат депутати. Това е така, защото цялото им имущество и минало ще бъде проверено. 30-годишната ера, когато политиците се подиграваха със Сметната палата и хвърляха формални декларации, приключи. ”, каза още Георги Харизанов пред Нова тв.\n„Ако БСП спечели 5000 гласа повече, това не значи, че ГЕРБ трябва да подаде оставка. Не става въпрос за управляващата партия, а за управляващата коалиция. В нея участват още ВМРО, АТАКА, НФСБ, ДПС. Разбира се, това би разклатила ГЕРБ, защото в продължение на 10 години партията печели почти всички избори”, каза още социологът Кольо Колев.\nСпоред него предсрочни избори ще има, ако скандалите продължат.\n„Ако се постоянства на тема апартаменти, това вече няма да има особен ефект. Би било разумно политиците да сменят поне атаката. В един момент започва да се губи интерес. Човек започва да има усещането, че нарочно се вадят някакви дребни неща с цел атака. Тепърва предстоят още политически атаки и изнасяне на нелицеприятни факти за едната или за другата страна. Това са правилата на играта”, каза в ефира на „Здравей, България” социологът Кольо Колев.\nТой допълни, че това е една чудесна кампания. „Чудесното е, че политическите партии се избиват. Всеки се опитва да покаже мръсотията на другия. По този начин се постига очистване на обществено политическия живот. Нормално е да има битка с малко мръсни хватки”, каза още Кольо Колев.


Какво ни пречи да постигнем нашите цели? - Финансово планиране\n12.01.2022 22.04.2022 Мадлен Йорданова\tлични финанси, планиране на цели\nПоставяме си цели само в месец януари\nПоставяме си твърде много цели\nЧакаме по-добри обстоятелства\nОтлагаме за после\nЦелите са само в главата ни\nПо темата за поставяне на цели са написани много книги и има достатъчно материали в интернет. Затова днес ще си говорим не как да си поставим цели, а кои действия ни пречат, за да ги постигнем. Тези действия или бездействия имат еднакво влияние върху постигането на всички цели, включително и тези в областта на личните финанси.\nНай-популярно е поставянето на цели в януари. Това е моментът, в който сме склонни да направим промени или да започнем нещо ново. Сякаш очакваме, че ако започнем нещо в януари, то има по-големи шансове да се случи. Нелсън Треслър, основател за програма за поставяне на цели “IGotSmarter”, е на мнение, че 90% от новогодишните резолюции в целия свят се провалят до края на януари. Истината е, че когато планираме не е важен месеца, а начина на поставяне на целта.\nВажно е дали тази цел е наистина нещо, към което се стремим, или подражаваме на обществото, което ни диктува какво трябва да искаме. Ако се ентусиазираме от януари на януари, всъщност ще изгубим ценно време. Независимо в каква област са целите ни, ако губим време, значи губим и пари.\nВ стремежа си да наваксаме пропуснатото и недовършеното от миналата/те години, си поставяме твърде много цели. Често не си задаваме въпроса дали реално можем да постигнем всичко това в една година.\nНабелязването на много цели, особено ако са в различни области и не са свързани помежду си, може да ни постави в ситуация да не знаем откъде да започнем. Този факт по-скоро ще ни блокира, отколкото да ни мотивира да вървим напред. Смятам, че е по-добре да набележим и постигнем 5 целина годишно, отколкото само да храним илюзии за 10 или повече.\nЧовек често надценява това, което може да направи за 1 година и подценява това, което може да направи за 10 години. Тони Робинс\nПовечето хора смятат, че е добре да си поставят цели, че е полезно да имат стратегия за постигането им, но не правят нищо. Смятат, че е твърде рано, например да мислят за защита на здравето и живота. Твърде рано е да мислят за осигуряване на желан доход в късните години.\nМного често целите, свързани с личните финанси, се оставят да бъдат обмисляни в „по-добри“ времена. Иначе с охота организираме почивката си в тази година, но оставяме за „друг път“ планиране и финансиране на стратегически цели. Може би не сме научени да мислим в тази посока и действаме на принципа „всички правят така“.\nЕдна от най-вредните и най-опасни мисли е: Всички правят така. Лев Толстой\nНие съзнателно избираме да правим по-лесните за нас неща. Ако някоя дейност би ни причинила дискомфорт, ние лесно я оставяме за после. Понякога това „после“ или никога не се случва, или се случва, така че да ни притисне в ъгъла, причинявайки ни огромен стрес.\nМного харесвам книгата на Браян Трейси „Изяж жабата“. Това е малка книга, която практически ни показва как да не отлагаме. В нея всяка трудна задача е представена като жаба, която трябва да изядем. Ако изядем жабата сутринта, ще си осигурим спокойствие през целия ден, защото най-важното е свършено. Но ако отложим за по-късно, цял ден ще сме в напрежение, защото все пак трябва да „изядем жабата“.\nНашата съдба се формира от точно тези малки и незначителни решения, които трябва да вземем по 100 пъти на ден. Тони Робинс\nОтлагането и това, че не намираме време да планираме личните си финанси, говори, че всъщност очакваме нещата да се случат от само себе си. Някои ще кажат: „ Ами каквото е писано.“ или „Когато му дойде времето.“. Не е ли странно да планираме в детайли „Прощъпулник“ или „Вaby shower”, но оставяме финансовата подготовка за образованието на детето на случайността.\nАко ни трябват няколко седмици или месец да планираме събитие, траещо един ден, то ни трябват години, за да се подготвим за финансиране на образование, което ще даде по-добър шанс за нашето дете. Разбира се, друг е въпросът, ако очакваме наследство или има някой, който гарантирано ще ни финансира в подходящия момент.\nВ случай, че разчитаме на себе си и искаме да съберем определена сума за дадена цел, колкото повече време имаме, толкова по-лесно ще ни бъде.\nКогато набележим определени цели, те трябва да са записани и да разсъждаваме върху тяхното изпълнение. Често имаме цели, които забравяме за определено време поради липса на фокус или натоварено ежедневие, докато нещо отново не ни провокира.\nЗаписването на целите на лист там, където ще ги виждаме всеки ден, ни помага да се фокусираме върху важните неща. Също така ни кара да се замислим върху това как да изпълним тези цели. Това отбелязване ни подтиква да търсим решения или хора, които да ни помогнат в съответната посока.\nНе е нужен сложен план за действие, но са необходими действия, които ще ни придвижат към целта. Наличието на такъв план ще ни помогне да сме фокусирани и да не позволяваме на външни фактори да определят нашите емоции и действия.\nТова, което прави живота интересен, е възможността да осъществим мечтите си.“ Паулу Коелю\nЕто действия, които, ако приложиш, ще ти помогнат за планиране на личните финанси:\nЗапиши 5-те важни за теб реалистични краткосрочни и дългосрочни цели.\nОтбележи кои са конкретните стъпки, които ще направиш в този месец, за да постигнеш тези цели.\nОтбележи необходимите стъпките до юни и до декември.\nСподели плана си с някой, който ще те подкрепя и ще ти помогне при нужда.\nВсяка година проверявай как се движиш в твоя план и ако трябва направи промени.\nМожеш да се свържеш с нас, ако някоя от целите ти е свързана със събиране на средства за образование на дете, програма за защита на здравето и живота, покупка на имот, рефинансиране на ипотечен кредит или осигуряване средства за късните години.\n← 5 новогодишни обещания и как да ги изпълниш, за да подобриш личните си финанси\nЦената на СВОБОДАТА е ДИСЦИПЛИНА →\n20.07.2021 22.04.2022 Цветелина Тодорова


Галерии | Фотогалерия: Парадът за Деня на Св. Патрик в Килърглин, Ирландия - Dnevnik.bg\n22:11, 17 мар 14 , 7746\nРейтинг: 1419 22:26, 17 мар 14 Неутрално\nМного бозави тея ирландци,все си мислех че са по-смугли\nРейтинг: 731 22:28, 17 мар 14 Неутрално\nИрландците са доста по-печени от британците, поне по мой лични познанства и наблюдения.\nРейтинг: 1431 22:36, 17 мар 14 Весело\n[quote#1:"xalikarans"]Много бозави тея ирландци,[/quote]\nВ смисъл, че пият много боза ли?\nЗнаят как да се веселят хората, до припадък...\nРейтинг: 1441 22:38, 17 мар 14 Неутрално\nДвама приятели заминаха през годините за там, ожениха се за ирландки, единият е с три, другият с четири деца, - последните никога няма да са българи, както би могло, - комунистическият геноцид в действие - двама души - здрави, прави, работливи българи и седем деца са отдавна ирландци. "атака" и останалите просъветски мекерета да ви обяснят за "колониалистите" и как се пие шампанско по европата.\nРейтинг: 409 22:39, 17 мар 14 Неутрално\nСъщите алкохолици и диваци.\nРейтинг: 466 22:44, 17 мар 14 Неутрално\nДнес е исторически ден, а ирланците празнуват техен си празник .\nРейтинг: 409 22:47, 17 мар 14 Неутрално\nНема поводи за драма, природата си знае работата. Чрез емиграцията всеки народ се прочиства от по-некачествените гени.\nЕмигрират основно бедните, а бедните най-често са и глупави. Емигрират и бандитите, те също не са с читави гени. Емигрират малцинствата - етнически, религиозни, сексуални, субкултурни. И некакъв малък процент качествен материал.\nРейтинг: 1269 22:50, 17 мар 14 Любопитно\nXali, от 89_та за нас, българите ни пускат навсякъде. Член 1 отпадна... Така, че не е късно да отскочис до "Зеленият остров" / там няма зелени човечета /...Или поне да прочетеш някоя книга, където винаги се говори за РИЖАВИ ирландци...!!!\nИли ти от твоите галерии за котки, кучета и т.н. нямаш време за света...!!!\nА ирландците са мъжкари, нищо че в Англия да ги бъзикат...!!!\nЧестит да е празника им...!!!! Наздраве с една голяма, черна Guinness...!!!\nРейтинг: 1419 22:58, 17 мар 14 Неутрално\n[quote#8:"yu22"]Така, че не е късно да отскочиш до "Зеленият остров" / там няма [/quote]\nEй ти...дай ми време,за мечти,дай ми време\nРейтинг: 1431 22:59, 17 мар 14 Весело\nСъдейки по написаното от теб и тук май остават бая хора с дефектни гени...\nДаваш ли си сметка каква глупост си написал?\nРейтинг: 409 23:31, 17 мар 14 Весело\nЯвно си се припознал в моя коментар затова си толко истеричен. Истината боли. А моя коментар е "глупост" която не може да се опровергае от никой. Затова и си бесен. Набивай лозунги и епитети, белким ти олекне.\nРейтинг: 1431 23:44, 17 мар 14 Весело\nНе съм бесен, а гледам на написаното от теб, като на някоя глупост, сътворена от малко дете.\nТи сигурно си открил нова еволюционна теория?\nАко е така, много ще ми е интересно да ми я разясниш...\nКаква истина има в написаното от теб?\nНещо да посочиш, като статистика, като данни, за безумното ти твърдение че :\n[quote#7:"asparuhkanchov"]Чрез емиграцията всеки народ се прочиства от по-некачествените гени. [/quote]\nКак пък го реши това? Или си мислиш, че който имигрира, освен да мие чинии, нищо друго не може?\nВече можеш да отидеш на всякъде и ако си кадърен успяваш, знаеш го, нали?\nЗнаеш ли колко българи има в странство, които работят добре платена работа? Не? Еми потърси и се образовай...\nПриродата си знаела работата.......леле, мале, смЕх, смЕх...\nРейтинг: 409 23:59, 17 мар 14 Весело\nЖегна ли те тежката истина? Немам време и желание да се разправям с всеки форумен лумпен, ако искаш статистики - има ги в интернет. Като тази за броя на българите в чужди затвори.\nФакт ли е че емигрират по-бедните? Факт е. Факт ли е че бедните са по-глупави? Факт е. Факт ли е че българин на Запад е синоним на бандит, циганин, проститутка и евтина работна ръка по плантации и обори? Факт е. Какво повече искаш?\nТреси се в истерия, но жестоката истина нема да се промени.\nРейтинг: 1431 00:09, 18 мар 14 Весело\nПухи, Пухи, хич те няма, мойто момче.\nДаже и не можеш да се обосновеш както трябва.\nМен няма какво да ме "жегне" и съм далеч от "истерия", поради простата причина, че не се връзвам на откровени безмислици, написани от човек, който и представа си няма за какво става на въпрос..\nПълна глупост е, че имигрират бедните, пълна глупост е и това за проституцията / там лидери са украинките и рускините, ако не знаеш/ . Не разбрах как "българин" е синоним за "циганин", ма ти сигурно по-добре знаеш...\nП.П. Между другото, ти по-далеч от Драгоман стигал ли си?\nЗащото и за имигрант изискват поне маааааалко интелектуален багаж...\nПухи, накара ме да се превия от смях, посред нощите....\nРейтинг: 1212 00:45, 18 мар 14 Неутрално\nЗабавни снимки, явно деня на Св.Патрик носи доста позитивно настроение на ирландците.\nРейтинг: 409 00:59, 18 мар 14 Весело\nИма още много да учиш за света, дечко, само това ще ти кажа. Много ниска топка си за да тръгна да ти се обяснявам, особено след такъв нелеп коментар.\nРейтинг: 1431 01:18, 18 мар 14 Весело\nНиска, ниска, колко да е ниска?\nНима очакваш да гледам на сериозно на човек, който дава линкове за "Моята борба"?\nТова за "пречистване чрез емиграция" там ли го прочете?\nА и думата "нЕма" се пише с "Я"...\nПостоянно я пишеш с "Е", та не е грешка...\nЕто ти по-висока топка...\nРейтинг: 1185 01:23, 18 мар 14 Весело\nБаси колко бира ше изпият! Завиждам им!\nРейтинг: 1185 01:25, 18 мар 14 Весело\n[quote#1:"xalikarans"]Много бозави тея ирландци,все си мислех че са по-смугли[/quote]\nКсали, тази галерия не е за ФакултетО.\nРейтинг: 409 01:29, 18 мар 14 Неутрално\nАма ти много насериозно взимаш нещата, чак тръгнал да ме проучва и да рови в коментарите ми. Явно доста те е жегнала истината за гастарбайтерите. Обърши пяната и легай, дечко. Елементарен си ми че да се занимавам с теб. Даже се чувствам тъпо че ти обърнах такова внимание.\nРейтинг: 1431 01:48, 18 мар 14 Весело\nКоментарите са достъпни за всички.\nВторо линка ти го знам, защото и преди сме писали в едни и същи теми. Дечко? Това пък от къде го реши?\nА и пак, явно имаш лингвистичен проблем с буквата "Я". Пише се "лЯгай", а не "лЕгай"...\nГастарбайтери, Пухи, има само в мокрите ти сънища, човек, ако е глупав и некадърен в България, такъв си и остава и в чужбина. И не, не съм в чужбина, тук съм си в България, ей така да си знаеш. Бил съм в чужбина, работил съм, имал съм възможност да остана там, но съм избрал да се върна.\nА, дали се чувстваш "тъпо", си е твой избор, но явно е удачен...\nРейтинг: 2473 05:58, 18 мар 14 Неутрално\nне вярвам ,а и си мисля ,че и на вас ще ви спрат тока\nРейтинг: 638 07:35, 18 мар 14 Весело\nТака изглеждат нациите обречени да оцелеят при всякакви обстоятелства....Не ги плаши нито суров климат, нито глад , нито англичани.....и най вече купонджии.\nРейтинг: 441 07:55, 18 мар 14 Неутрално\n[quote#20:"asparuhkanchov"]Даже се чувствам тъпо че ти обърнах такова внимание. [/quote]\nА според мен се чувстваш тъпо защото си се родил и по този начин си замърсил човешкият род.\nРейтинг: 1334 09:40, 18 мар 14 Неутрално\nХора без дертове-кефят се.\nА ние им се радваме.\nРейтинг: 2250 10:42, 18 мар 14 Весело\nДа не забравяме, че Джон Атанасов е наполовина българин, наполовина ирландец (майка ирландка). Така, че кръстосването на българи с ирландци може да доведе до много положителни резултати.\nПарадът за Националния празник на Ирландия Св. Патрик минава по единствената главна улица в градчето Килърглин в графство Кери.\n15:26, 22 сеп 19 / България 13


Компютърните игри със сигурност щяха да изглеждат много по-реалистично, ако можехме, както в истинския живот, да виждаме всяка тревичка по моравата и начина на взаимодействие на тревата с другите обекти. Е, тази възможност наистина може да стане реалност в игрите, при това съвсем скоро. Това става ясно от публикувано наскоро видео в онлайн ресурса за разработчици на NVIDIA, с което компанията демонстрира своята най-нова разработка – технологията Turf Effects за симулация и рендеринг на трева.\nNVIDIA, TurfEffects, симулация, рендеринг, графика\nАко се съди от клипчето, с помощта на Turf Effects може да се създава мащабен и пищен зелен килим, който, според уверенията на разработчиците, се състои от милиони тревички. Всяка от тези тревички хвърля реалистични сенки и в зависимост от разстоянието до зрителя, може да бъде с размери от три до няколко стотин полигона. При това има възможност за разглеждане на всяка тревичка с максимално увеличение без загуба на качеството на изображението.\nПрочетете още: Maxwell графиката на NVIDIA влиза и в лаптопите\nВъпросната технология за рендеринг е интегрирана и със система за физика, която позвоялва на тревата да си взаимодейства с други обекти на екрана. От NVIDIA отбелязват, че решението Turf Effects открива пред разработчиците нови възможности за усъвършенстване на игровия процес. Така например с него вървящите по тревата персонажи ще могат да оставят след себе си стъпки в тревата, което пък ще улесни геймърите при проследяване на противника, да речем. Но вижте сами:\nСпоред наличната информация от NVIDIA, новата технология TurfEffects трябва да стане достъпна за разработчиците в началото на 2015 г.\nМисия „Свиреп и зелен”Нов геймърски монитор Philips с NVIDIA G-SYNCПрограмният интерфейс DirectX 12 вече е официален\n"NVIDIA TurfEffects показва реалистична симулация на трева"


Париж предупреди, че Великобритания може да не получи отлагане на Брекзит - News.bg\nПариж предупреди, че Великобритания може да не получи отлагане на Брекзит\nПариж повтори твърдата си позиция, че Великобритания не трябва да получава отлагане на Брекзит, ако правителството не представи "нова стратегия или план", който ще бъде подкрепен от парламента, пише "Гардиън".\nПредставител на Елисейския дворец коментира, че "играта за време с цел игра за време не представлява проект или стратегия. Сега не е време за отлагане".\nНие сме изправени пред истинска несигурност\nФранция, която е нетърпелива и желае ЕС да обърне внимание на други проблеми, които трябва да бъдат разрешени, повтори, че са необходими конкретни решения от Лондон. Париж подчерта, че няма да подкрепи отлагане на Брекзит, освен ако Лондон не излезе с ясен, нов, надежден план, който ще бъде подкрепен от мнозинството в парламента.\nСпоред френското правителство споразумението за напускане, което не може да бъде предоговаряно, е билет към напускане на ЕС по "организиран" начин.\nИзточникът от френския президентски дворец предупреди, че отлагането е само един инструмент, а не решение или стратегия.\nГоворителят не каза дали това ще се случи днес или утре\nПариж е категоричен, че иска да защити "функционирането на ЕС".\nАко бъде одобрено по-дълго отлагане, например 12 месеца, "ние ще трябва да видим какви ще са последиците от това, по отношение как страна, планираща да напусне, ще има място и думата й при ключови решения в бъдеще", каза източникът.\nНачало / По света / Париж предупреди, че Великобритания може да не получи отлагане на Брекзит


F.E.A.R. Extraction Point - Ревю - PC Mania\nРевю | 26.12.2006 | автор: Пламен Димитров\nКакто може би знаете, F.E.A.R. е една уникално добра игра. Макар да излезе преди около година, смятам че все още обира точките на по-новите си съперници. Съчетанието от плътна атмосфера, интересна история и нажежен до червено екшън я превърнаха в една от най-добрите сингълплейър игри, излизали въобще. А дребният й недостатък – че нямаше мрежови режим – беше поправен сравнително скоро след излизането й, при това с безплатен пач - нещо твърде рядко срещано в наши дни.\nЛогично е хит като нея скоро да има и продължение – феновете винаги искат още. И тя наистина получи своето разширение – първият експанжън е вече факт. Само че, струва ми се, разработчиците са възприели твърде буквално думата “продължение”. Нека обясня за какво става дума...\nКойто го е С.Т.Р.А.Х. от мечки...\nF.E.A.R. Extraction point започва оттам, откъдето завърши първата част – вие отново поемате управлението на безименния командос на организацията First Encounter Assault Recon, точно след като спасителният хеликоптер, изпратен да го вземе, се разбива безславно. За ваше съжаление още не сте излезли извън поразения от ядрен взрив американски град, в който вилняхте в оригинала. Вашата мисия тук е много проста – да стигнете до extraction point-а и да избягате от полуразрушеното сити. Това е. Няма сложни екзистенциални задачи като това да спасите света или пък някоя руса мадама, просто трябва да се измъкнете живи от цялата бъркотия, забъркана от Armacham Technology Corp. А дали това не е само повърхността на нещата и дали ще успеете, това вече е друг въпрос...\nАтмосферата отново е сгъстена до експлодиране\nГрадът е напълно празен откъм цивилни и полиция, а както казва един от съекипниците ви: “Не е възможно град да се евакуира толкова бързо”. В допълнение “заспалите” клонинги, с които воювахме в оригинала, се пробуждат, защото един наш стар познайник не е толкова мъртъв, колкото се надявахме да сме го направили. Пакстън Фетел отново е жив и здрав и ви е много, ама много ядосан. Как? Не става ясно. То просто е факт. И сякаш всичко това не стига, ами пуснатата на свобода Алма (могъщ телепат и както се оказа – майка на героя ни) да се разхожда наоколо в две форми: на малко, облечено в червено момиченце, и на шестнадесетгодишна полугола тинейджърка. Странното е, че първият й образ ви помага, а възрастната версия всячески се опитва да ви ликвидира. Психария.\nСъщевременно Безименния носи лош късмет за всички около себе си. Тъкмо се зарадвате, че за пръв път от доста време няма да бродите из коридорите сам, а заедно с командира на един отряд Делта Форс – Дъглъс Холидей, и едва десетина минути по-късно той бива убит по особено зрелищен начин. А малко преди края загива и последния жив член на екипа ви – медичката Джин Сун-Куон (Дрън-Тряс-Прас)...\nС.Т.Р.А.Х. лозе пази\nАко трябва да съм напълно откровен обаче, F.E.A.R. Extraction point не е чак толкова страшна игра. Това се дължи основно на факта, че оригиналът така ни наплаши и ни постави в такива ужасяващи ситуации, че лично аз като че ли леко му свикнах. Много от страшните сцени са режисирани не особено иновативно и човек просто знае, че нещо ще се случи – не точно какво, но с абсолютна точност могат да се познаят местата, където нещо ще изскочи.\nТук е мястото да похваля дизайна на нивата – наистина отличен и създаден, за да подкрепи максимално добре атмосферата, макар локациите да са донякъде познати (разбити стари къщи, офиси и т.н.). Само че дългият, празен коридор с една-единствена лампа и локва кръв в края просто няма как да бъде по-очевидно място за някой сплашващ светлинен/звуков ефект и това просто се познава отдалеч. Това може да ни наведе на мисълта, че на практика в Extraction point няма нищо ново – получаваме просто един 5-6 часов епилог към оригиналния F.E.A.R. и това е. На нито един от поставените въпроси не е даден отговор, отникъде не личи да има спасение, а финалът така силно крещи “Ще има F.E.A.R. 2, просто потрайте малко!”, че без малко да ми спука тъпанчетата.\nВсе пак струва ми се, че Extraction point не е просто опит да се изстискат още пари от желаещите да бъдат стреснати фенове. На първо място, имаме три нови оръжия, които, ако се загледаме по-критично, са три пъти повече от новите оръжия в HL2: Episode 1 например. Става въпрос за нова многоцевна картечница тип “Бате Арни” – развърти ли се, няма спиране. Второто ново желязо е специално лазерно оръжие, действащо на принципа на варената царевица – п`aри, п`aри, та се не трае. Третото е малка компютъризирана картечна кула, която можете да оставяте на пода или да залепвате за стени и тя ще стреля по всеки приближил се враг.\nА откъм прииждащите врагове ще сте презапасени. Както вече стана ясно, реплика-клонингите на Фетел отново са в действие, но далеч по-опасни от тях са придобилите телесна форма кошмари на Алма, които щъкат наляво-надясно невидими за окото. Голямото си завръщате правят и Assassin-ите които мярнахме съвсем за малко в оригинала – войници с необичайно бързи рефлекси, създадени от секретния проект Икар на Armacham. Черешката на тортата е Левиатанът – огромен робот, въоръжен с ракети, за когото бетонът е толкова преграда, колкото е картонът за голф единичка. Ще го срещнете само два пъти, но е достатъчно; изисква да бъде надупчен с ненормално много олово, преди да се кротне. В много случаи единствено генно-модифицираните рефлекси (bullet time) на героя могат да го спасят от стопроцентова смърт.\nДруги дреболии са сандъците с благинки с логото на ATC (които се чупят по особено странен от физична гледна точка начин) и възможността да отваряте врати чрез удар с приклад, ако натискането на дръжката ви се стори прекалено проблемно.\nВ очакване на F.E.A.R. 2:\nШубето отвръща на удара\nДругите два основни за успеха на оригинала елементи – графика и звук – са поизгладени, но в общи линии не са пипани много. Това не пречи престрелките все още да изглеждат шарени като зарята за Трети март, а от шептенето на Алма да ви настръхва косата. Само че ако не се развие в качествено нова посока, страхувам се, че франчайзът Ф.И.Ъ.Р. ще забуксува, докато не се удави в собствен сос. От геймплейна точка изиграването на Extraction point не беше кой знае какво, защото със старите и изпитани похвати нито могат все още да ни стреснат, нито да ни изненадат особено. Силно се надявам втората част да предложи нещо качествено ново. А докато тя излезе – пазете се от малки момиченца! По-опасни са, отколкото изглеждат!\nP 3 GHz, 1 GB RAM


Алексей Пампоров: МОН не реагира адеватно на електронната бедност и фактическата изкюченост на 50-60 хиляди деца от учебния процес | Акцент, Анализ, Анализи | Marginalia\n24.08.2020 24.08.2020 Marginalia\t245\nВ анкетата ни“Издава ли протестът 2020 дефицит на социални искания?“ участват четирима политолози, социолози – Георги Медаров, Алексей Пампоров, Жана Цонева, проф. Антоний Тодоров. Според последователността на постъпилите отговори стартираме с доц. Алексей Пампоров.\nАлексей Пампоров: О, не мога да се съглася с това. Този протест е действително уникален, защото успя да събере на едно място социални групи, които по принцип имат различни интереси. Да, лозунгът „Оставка“ е общият знаменател, но съвсем ясно се виждат и поредица социални искания. Медицинските сестри, например, са с палатков лагер пред МЗ и искат достойно заплащане за труда си и равноправно участие при договаряне с НЗОК за медицинските си практики. Майките на деца с увреждания от „Системата ни убива“ са с палатков лагер пред МТСП и искат подобряванена условията за лични асистенти и облекчаване на процедурите за ТЕЛК при необратими увреждания. Младите хора около Солидарна България издигат своите искания срещу плоския данък без необлагаем минимум. Младежите около Фабрика Автономия направиха щанд с антиавторитарна и с екосоциална литература. Факт е обаче, че има и две други групи, които нямат типичните социални искания. От една страна са симпатизантите на „Да, България“ и симпатизантите на „Изправи се!“, които се фокусират основно върху корупционните практики на правителството и бездействието на прокуратурата към висши политици. А от друга страна са политическите искания на БОЕЦ и „Има такъв народ“, които обвързват оставката с един пренебрегнат референдум и искания за промяна на изборния процес и редуциране на броя на депутатите.\nАлексей Пампоров: Правителството се провали с управлението на кризата, предизвикана от COVID-19. На Министерство на здравеопазването му трябваха повече от два месеца, за да може да създаде адекватен информационен портал. Но същевременно продължава да взима неадекватни решения по отношение на мерките и превенцията. Извън София почти няма и адекватен контрол от РЗИ по изпълнението, в резултат на което пламнаха редица огнища. Пълен провал претърпя и социалното министерство в първите три месеца, в които на практика предложи едно нищо. От тази гледна точка, абсолютно основателно бяха сменени тези министри. МОН беше единственото министерство, което реагира относително адекватно, но – например, все още дори няма идея за въвеждането на т.нар. „книги за родителя“, които следва да съпътстват всеки един учебник при дистанционно обучение. А сегашните учебници са неподходящи за самоподготовка. Освен това, в нито един момент МОН не успя да реагира адеватно на електронната бедност и фактическата изкюченост на повече от 50-60 хиляди деца от учебния процес през втория срок на 2019/2020 и се наложи различни граждански организации да се опитват да решат проблема, който обаче е системен и нерешим с частични локални действия. От тази гледна точка хората от протестите с основание се страхуват, че правителството няма потенциал да се справи с предстоящата икономическа криза през зимата.\nАлексей Пампоров: Това много зависи на първо място от решението на президента за съставяне на служебен кабинет. Ако кабинетът има воля, може да направи малки стъпки в правилната посока. В много по-голяма степен обаче ще зависи от това, за кого ще гласуваме на предстоящите избори. Моят най-голям страх е, че всички формации към момента са по-скоро дясно-популистки (в различни измерения на дясното и популизма) и няма нито една социал-либерална платформа, която да предложи алтернатива, основана от една страна на социалната солидарност, от друга на индивидуалните права.\nАлексей Пампоров: Това е въпрос, който, струва ми се, трябва да отправите към синдикатите. Може да се правят различни спекулации и допускания на база личностни обвързаности и задкулисни догворки, но аз не разпологам с подобни факти и не мога да го твърдя.\nАлексей Пампоров: Всъщност в Орловград за кратко се появи и книгата „Пътеводител за защита на работното място“, а доколкото знам авторката (Ваня Григорова) обикаля страната в момента, за да го представя. Изключително важно събитие, защото извънредното положение доведе до огромно увеличаване в нарушенията на трудовите права.\nАлексей Пампоров: Върху корупцията се фокусира основно „Да, България“. Трябва да призная обаче, че аз не очаквам от партия на елитарната буржоазия да предлага мащабни социални реформи. Те нямат нито капацитет, нито чувствителност за нуждата от солидарност с маргинализираните и уязвимите слоеве на обществото. И това е напълно в реда на нещата. По-големият проблем е, че БСП е псевдосоциалистическа партия, която отдавна загърби прогресивните социални процеси в опита си да яхне патриотично-консервативната вълна. Има нужда от нова лява формация, но за сега „Изправи се!“ не предлага достатъчно добра алтернатива, доколкото също е партия от „вождистки“ тип, която разчита най-вече на публичните прояви на своя лидер, отколкото на цялостна визия за социална промяна.\nАлексей Пампоров: Този протест е уникален именно със своето мото: „Няма леви, няма десни – всички сме бесни!“. Гневът от прокурорските безобразия: необосновани арести, показни претърсвания, изнасяне на следствена тайна с цел повлияване на общественото мнение е онова, което изкара хората на улицата и което продължава да ги държи там. Защото очевидно има прокурорски чадър върху бивши и настоящи министри и депутати. Ако Борисов подаде оставка, но Гешев остане – може би и протестите ще продължат.\nАлексей Пампоров: Правителството беше длъжно да предложи активни социални мерки още през март, едновременно с обяваването на извънредно положение. Мерките обаче закъсняха с четири месеца и това катализира недволството на всички, които загубиха работата си, останаха без заплати, или претърпяха огромни загуби от спада на оборота. Деница Сачева сега обяви някои не лоши мерки, но заради съменията за корупция и клиентелистки подбор по места – голяма част от хората вече не вярват и искат оставка. И действително, извън София подкрепа за ГЕРБ в момента има там, където очакват да получат „мазнинки“, заради своята лоялност.\nАлексей Пампоров: Конституцията на Република в България е добра, но не се спазва, поради порочното правосъдие налагано от предходния, а и от този главен прокурор. Обществото ни става все по-сляпо и все по-глухо за апорофобията, мизогинията, хомофобията и расизма. Ето, например, вместо да признае, че е сгрешил в свое публично изявление, Гешев буквално смаза един ромски активист(Христо Николов – б.р) с цялата сила на системата. Пак казвам, от това се страхуват хората: от политици и прокурори, които се мислят за недосегаеми божества и злоупотребяват с дадената им власт. Властта им обаче идва от народа, а две трети от народа в момента крещят: „Оставка!“. Това не е „олевяване“, това е борба за спасение на човешките ни права и за последните ни остатъци от морал и достойнство.\nАнкетата е изработена със специално съдействие от социолога Георги Медаров, Колектив за обществени интервенции( КОИ)\n← Отново полицаи застреляха тъмнокож в САЩ\nИма поне 20 иска срещу прокуратурата заради т.нар. възродителен процес →\n21.12.2015 21.12.2015 Владимир Градев, Цветан Теофанов\t602Религиозни малцинства, Свобода на религията, Тероризъм


Нужни са нови подходи и рестарт на образователните политики, зоват от "Изправи се! Мутри вън!" - Ямбол - NetNews – Новините на Ямбол\nНужни са нови подходи и рестарт на образователните политики, зоват от „Изправи се! Мутри вън!“ – Ямбол\nНяма нищо по–страшно от празни и пусти училищни сгради. От рушащите се тела на училищата и детските градини, които нашите майки и бащи, нашите предци са градили с възрожденския дух и с ентусиазма на патриоти.\nИма ги в малките села, има ги и в градовете. Стоят пусти и застинали, притаили тъжния спомен на едно отминало време. Често на черната дъска, в пустата и прашна класна стая, още стоят последният урок по математика, глаголно спрежение, датата на Освобождението…\nДемографските трусове и обезлюдяването на страната; липсата на целенасочена и последователна държавна политика за селата и за градовете; безобразните сътресения в образованието и отсъствието на мисъл за материалната база на закритите училища и детски градини доведе до това днес те да бъдат превърнати в тъжните паметници на едно отминало време, в което образованието беше приоритет, а качеството му – обект на международно признание.\nА днес, в тази България, в страната, в която няма национални цели и приоритети, а лични и партийни интереси, достигнахме епичните нива на функционална неграмотност. Докарахме образователната система до там, 47% от учениците на 15-годишна възраст да не разбират какво четат. След поредицата от образователни реформи, оставихме пусти сгради и образователно осакатени поколения.\nНужни са нови подходи и рестарт на образователните политики. Нужен е прагматизъм както по отношение на образователните стандарти и учебните програми, така и при управлението и оползотворяването на сградния фонд. Необходима е либерализация и промяна в нормативната база, която да дава възможности и да предоставя ресурси на местната власт да стопанисва адекватно и да използва рационално сградите от образователната инфраструктура с отпаднала необходимост.\nНие, с Теодора Ненкова от листата на Изправи се. БГ– утвърден доставчик на социални услуги и човек с голямо сърце, знаем как се прави това. Знаем как да вдъхнем живот на старата училищна сграда или на пустата детска градина. Знаем как да ги превърнем в уютен социален дом, в центрове за личностна подкрепа или за иновации и детско развитие. Знаем и как от старото училище да направим читалище или друго общностно средище. Знаем как да търсим решения и да намираме начини, но тук са нужни политики, нужни са национални цели, за да бъде решен категорично и дългосрочно този тежък проблем. Необходими са целенасочен държавен ангажимент, законодателни реформи, делегирани на местната власт ресурси и гъвкави механизми, за да вдъхнем нов живот и функции на тези сгради. Или при по-добра демографска тенденция, да възстановим ролята им.\nЗащото преди да съграждаме, трябва да имаме памет и достойнство.\nДа съхраним онова, което предците ни са оставили!\nС целия стрес и несигурност, тази година не е отличена като година за интимност. Но това може да се промени. Рестартирайте сексуалния си живот. Ако сте във връзка и сте заседнали в коловозите на сексуалната рутина, не сте сами. Това е нормална част от всяка връзка, но не означава, че […]\nЗловоние по ул. „Търговска“ в Ямбол, листни въшки нападнаха липите\nБургаското летище чака ръст на туристи, първият чартър е от Израел


Смесител За Кухня - OLX.bg\nОбяви от частни лица и бизнеси от цялата страна - смесител за кухня\nгр. Момчилград днес 20:10\nСмесител за баня/кухня Creavit\nгр. София, ПЗ Илиянци вчера 08:27\nгр. София, Зона Б-18 вчера 07:01\nНОВ Смесител Видима Кухненски Българска стояща Батерия за кухня\nгр. София, Зона Б-5-3 вчера 06:59\nСмесител за кухня и баня Inter ceramic\nСмесител/кран за кухня\nПродавам смесител за кухня.Спешно и изгодно!\nПрофесионален смесител за кухня с изтеглящ се душ\nСмесител за кухня винтидж\nМалко използван стоящ смесител за кухня,перфектен,Видима\nСмесител за кухня " Vidima ideal "\nгр. Монтана, Парта 1 12 септ\nСмесител за кухня със спирала\nСмесител за кухня и вана\nгр. Добрич, Изгрев 10 септ\nсмесители за кухня в категория Мебели\nсмесители за кухня в категория Дом и градина